L'Ajuntament habilita una secció de consultes ciutadanes
10 de febrer de 2023

Des de dilluns que ve dia 13 de febrer, el consistori habilita una secció en l'àrea de participació ciutadana, les consultes ciutadanes.

Mitjançant aquesta secció, l'equip de govern municipal vol ser coneixedor de l'opinió de la ciutadania.

De manera periòdica s'habilitaran consultes populars per a conéixer l'opinió dels i les veïnes d'Alboraia sobre diferents àmbits municipals, així com formar part activa de la presa de decisions.

En l'actual consulta ciutadana es vol conéixer el grau de coneixement i satisfacció de la programació cultural oferida des del consistori.

El termini habilitat per a realitzar la consulta serà del 13 de febrer al 3 de març.

Per a participar cal accedir al següent enllaç o entrar en la pàgina web de l'Ajuntament: https://www.alboraya.es/es/content/consulta-ciudadana

Participa i decideix l'Alboraia que vols.